b'\n_START_ARTICLE_\nPlankton\n_START_PARAGRAPH_\nPlankton (iz gr\xc5\xa1ke besede \xcf\x80\xce\xbb\xce\xb1\xce\xb3\xce\xba\xcf\x84\xce\xbf\xcf\x82 (planktos)\xc2\xa0\xc2\xbbpostopa\xc4\x8d\xc2\xab,\xc2\xa0\xc2\xbbklate\xc5\xbe\xc2\xab) je zdru\xc5\xbeba, ki jo sestavljajo organizmi, ki lebdijo v vodi in niso aktivni plavalci. Lebdenje jim omogo\xc4\x8dajo njihova zgradba - pove\xc4\x8dana telesna povr\xc5\xa1ina, oljne kapljice itd. Velikost organizmov niha od 1 \xce\xbcm, kar pomeni manj kot 1 mm (enoceli\xc4\x8dne alge), do pribli\xc5\xbeno 1 m (meduze).V planktonu so tudi ve\xc4\x8dceli\xc4\x8dne \xc5\xbeivali.S plavanjem si pomagajo le toliko, da ne potonejo.Enoceli\xc4\x8dne planktonske \xc5\xbeivali se hranijo z rastlinskim in bakterijskim planktonom, ve\xc4\x8dceli\xc4\x8dne pa tudi z manj\xc5\xa1imi \xc5\xbeivalmi.Plenilci lahko izkoristijo le majhen del organskih snovi iz plena, zato v morju in tudi drugje na Zemlji prevladujejo zelo drobna \xc5\xbeiva bitja._NEWLINE_Plankton sestavljajo rastlinski - fitoplankton in \xc5\xbeivalski organizmi - zooplankton. Z njimi se prehranjujejo meduze.'